David Woodard

Ni David James Woodard (; ) maysa a batonero ken mannurat. Kabayatan dagiti tawen idi 1990, isuna ti nagpartuat iti termino a prequiem. Sarita a panaglaok dagiti balikas a preemptive ken requiem, a panangiladawan iti panagsanayna iti Budista a panagbukel iti dedikado a musika a maipatarusto iti las-ud wenno sakbay bassit iti ipupusay ti suhetona.

Ti Los Angeles memorial services a nagpaayan ni Woodard a kas maysa batonero wenno direktor ti musika ket mairaman ti maysa a sibik a seremonia idi 2001 a naangay iti perokaril ti Angels Flight funicular tapno mapadayawan ni Leon Praportti ti maysa a nadangran iti pasamak ken ni Lola ti nadunor a balona. Nagkonduktor isuna kadagiti requiem ti atap a biag, kas para iti maysa a kayumanggi a pelikano ti California iti nakapatayanna. Ammo isuna a nagay-ayat nga agus-usar kadagiti namarisan a tinta iti panagsaganana iti maysa a kanta.

Nagkiddaw ni Timothy McVeigh ken ni Woodard nga agbatonero isuna iti maysa a prequiem a misa iti rabii ti panagpatay kenkuana idiay Terre Haute, Indiana. Uray iti panagbigbigna dagita madi nga inar-aramid ni McVeigh, ngem tapno met a makaited iti liwliwa, immannugot ni Woodard babaen ti damo a panangipabuya ti seksion ti coda ti komposiosionna nga "Ave Atque Vale" a nagraman ti koro ti lokal a banda ti brass iti St. Margaret Mary Church, nga asideg ti USP Terre Haute, iti sanguanan dagiti dumngeg a karaman dagiti saksi iti sumaganad nga agsapa. Pinaunaan ni Arsobispo Daniel M. Buechlein ken pinasarunuan ni Kardinal Roger Mahony ti panagpetision ken ni Papa Juan Pablo II a mangbendision ti napno a kanta ni Woodard.

Dagiti kaarngi ti Dreamachine ni Woodard, ti maysa a naalumaymay a sikoaktibo a lampara, ket naipabuyan kadagiti museo ti arte iti amin a paset iti lubong. Dagiti kontribusionna kadagiti literario a warnakan a kas ti Der Freund ket mairaman kadagiti sinursurat iti interspecies a karma, puot ti mula ken iti Paraguayano a pagtaengan ti Nueva Germania.

Edukasion 
Pribado a nasursuruan ni Woodard iti The New School for Social Research ken iti University of California, Santa Barbara.

Nueva Germania 
Nabutosan ni Woodard idi 2003 a kas maysa a konsehal iti Juniper Hills (Kondado ti Los Angeles), California. Iti daytoy a kapasidad, insingasingna ti maysa a relasion iti panagkabsat a siudad iti Nueva Germania, Paraguay. Tapno maipakpakaunana ti planona, nagbanniaga ni Woodard iti dati nga utopia dagiti mangmangan laeng iti natnatneg/peminista ken nakisango kadagiti daulo ti munisipio. Kalpasan ti maysa nga immuna a panagbisita, ken nakasangon iti maysa a populasion iti "pangbaba ti kinasirib ken moralidad", saan isuna a nagkamakam iti dayta a relasion ngem nakabiruk iti dayta a komunidad iti maysa a banag ti panagadal para kadagiti sumaganad a sursurat. Dagiti kangrunaan met a nakaangayanna ket dagiti kapanunotan a proto-transhumanista dagiti espekulatibo nga agplanlano a da Richard Wagner ken Elisabeth Förster-Nietzsche, ken maipatinayon ti asawana a lalaki a ni Bernhard Förster, isuda ti nangpundar ken nagtataeng iti nakunkuna a kolonia idi baetan ti 1886 ken 1889.

Idi 2004, iti panagbigbigna iti mabalin a maitultuloy nga aspeto dagiti kapunganayan a tarigagay ti Nueva Germania, insurat ni Woodard ti koro a kanta ti "Our Jungle Holy Land".

Agrugi idi 2004 aginggana idi 2006, indauluan ni Woodard dagiti adu nga ekspedision iti Nueva Germania, ken nakaala idi suporta ken ni Dick Cheney ti Bise Presidente idi ti Estados Unidos. Idi 2011, pinaayan ni Woodard ti maysa a Suiso a mannurat a ni Christian Kracht iti pammalubos a mangipablaak dagiti nadumaduma a personal a panagsinnuratda a kaaduan a maipanggep iti Nueva Germania babaen ti imprenta ti Wehrhahn Verlag, Unibersidad ti Hanover. Kadagiti panagsinnurat iti FAZ ket mainaig iti, "[dagiti mannurat] pukawenna ti pagbaetan ti biag ken arte." Akuen ti Der Spiegel a ti Five Years ket buklenna ti “espiritual a maisagana nga obra” kadagiti sumaruno a nobela ni Kracht nga Imperium.

Segun ken ni Andrew McCann, nagbiahe ni Woodard iti "tidda dayta a lugar, a dagiti kaputotan dagiti immuna a nagnaed ket mayan-anay nga agbibiag" ken naiyalisda "a mangital-o ti kultural a bariweswes iti komunidad, ken ti panangipatakder iti maysa a kamara ti opera ti Bayreuth iti dati a balay ti pamilia ni Elisabeth Förster-Nietzsche. Kadagiti kaudian a tawen pudno a napapintas ti Nueva Germania nga agraman iti balay a pagturogan ken panganan, ken maysa a naaramid a temporario a historikal museo.

Dreamachine 
Manipud idi 1989 aginggana idi 2007 nagar-aramid ni Woodard kadagiti replika ti Dreamachine. Maysa nga estroboskopio nga alikamen a pinartuat babaen da Brion Gysin ken Ian Sommerville, a maipanggep iti maysa a naabut-abutan a silindro a naaramid iti gambang wenno papel a manglawlaw iti maysa nga elektriko a lampara a nakapatong iti maysa a motorisado a batayan a naaramid iti cocobolo wenno saleng. Kinunkuna ni Woodard a no paliiwen iti nakuridemdem a mata, mabalin a mangkalbit ti makina kadagiti kasasaad ti isip a maiyasping iti pannakabartek iti sustensia wenno panagtagtagitnep.

Immanamong a mangited iti Dreamachine iti 1996 Los Angeles County Museum of Art visual retrispective Ports of Entry ni Willam S. Burroughs, nakiam-ammo pay ni Woodard iti nataengan a mannurat ken prinisentaanna isuna iti Dreamachine a "Bohemiano a modelo" nga aramid iti papel ken saleng iti okasion ti maika-83 ken kamaudian met a kasangayna. Insubasta ti Sotheby's ti dati a makina iti maysa a pribado a kolektor idi 2002 ken ti nabati a makina key agtultuloy a napaot a naipabulod manipud iti tagikua ni Burroughs iti Spencer Museum of Art idiay Lawrence, Kansas. Iti maysa naannad a panagadal ti idi 2019, pinategan manen ti maysa nga eskolar ti Beat a ni Raj Chandarlapaty ti "nakakelkellaat a kapanunotan" nga arngian ni Woodard iti dandanin a malipatan a Dreamachine.

Dagiti nota

Dagiti nagibasaran

Dagiti akinruar a silpo 

 
 Kiddle: David Woodard

1964 a pannakaipasngay
Dagiti umiiweng manipud iti Estados Unidos
Dagiti mannurat manipud iti Estados Unidos
Tattao nga Amerikano
Sibibiag a tattao
Dagiti kompositor ti klasiko
Dagiti umiiweng iti klasiko